સુરત પશ્ચિમ વિધાનસભા વિસ્તારના ધારાસભ્ય પૂર્ણેશ મોદીની અધ્યક્ષતામાં સાઉથ ગુજરાત ટેક્સટાઇલ પ્રોસેસિંગ એસોસિએશન(એસજીટીપીએ)ના પ્રમુખ જીતેન્દ્ર વખારીયા, વીવર્સ અને ફોગવાના અગ્રણી આશિષ ગુજરાતી અને ફીયાસ્વીના ચેરમેન ભરત ગાંધી તરફથી રાજ્યના મુખ્યમંત્રી વિજય રૂપાણી, નાયબ મુખ્યમંત્રી નીતિન પટેલ તેમજ રાજ્યના મુખ્ય સચિવ જે. એન સિંહ સમક્ષ સુરતના કાપડ ઉદ્યોગ બાબતે વિસ્તૃત ચર્ચા કરવામાં આવી હતી, જીએસટીના અમલ બાદ સુરતના કાપડ ઉદ્યોગની પરિસ્થિતિ બાબતે મુખ્યમંત્રીને રજૂઆત કરતા જણાવ્યુંહતુંકે, સુરતમાં જીએસટીના અમલ બાદ 1.50 જેટલા પાવરલૂમ્સ અને 25થી વધુ પ્રોસેસિંગ મિલો બંધ થઈ ગઈ છે અને હજારો કારીગરોએ રોજગારી ગુમાવવાનો વારો આવ્યો છે.